CELEX: 62014CN0575
Language: fi
Date: 2014-12-11 00:00:00
Title: Asia C-575/14 P: Valitus, jonka Evropaїki Dynamiki – Proigmena Systimata Tilepikoinonion Pliroforikis kai Tilematikis AE on tehnyt 11.12.2014 unionin yleisen tuomioistuimen (kuudes jaosto) asiassa T-340/07 RENV: Evropaїki Dynamiki – Proigmena Systimata Tilepikoinonion Pliroforikis kai Tilematikis AE v. Euroopan komissio, 2.10.2014 antamasta tuomiosta

23.2.2015   
            
            
               FI
            
            
               Euroopan unionin virallinen lehti
            
            
               C 65/25
            
         Valitus, jonka Evropaїki Dynamiki – Proigmena Systimata Tilepikoinonion Pliroforikis kai Tilematikis AE on tehnyt 11.12.2014 unionin yleisen tuomioistuimen (kuudes jaosto) asiassa T-340/07 RENV: Evropaїki Dynamiki – Proigmena Systimata Tilepikoinonion Pliroforikis kai Tilematikis AE v. Euroopan komissio, 2.10.2014 antamasta tuomiosta
   (Asia C-575/14 P)
   (2015/C 065/35)
   Oikeudenkäyntikieli: englanti
   
      Asianosaiset
   
   
      Valittaja: Evropaїki Dynamiki – Proigmena Systimata Tilepikoinonion Pliroforikis kai Tilematikis AE (edustajat: dikigoroi M. Sfyri ja I. Ampazis)
   
      Muu osapuoli: Euroopan komissio
   
      Vaatimukset
   
   Valittaja vaatii, että
   
               —
            
            
               unionin yleisen tuomioistuimen tuomio on kumottava
            
         
               —
            
            
               komissio on velvoitettava korvaamaan valittajalle siitä aiheutunut vahinko, ettei komissio noudattanut sopimusvelvoitteita hanketta ”e-Content Exposure and Business Opportunities” koskevan sopimuksen EDC-53007 EEBO/27873 täyttämisessä. Erityisesti komissio on velvoitettava maksamaan 1 72  588,62 euron summa, joka vastaa kaikkia valittajalle aiheutuneita kustannuksia siitä työstä, johon valittaja oli sitoutunut ennen sopimuksen irtisanomista 16.5.2003 ja jonka se suoritti sopimusvelvoitteidensa mukaisesti. Toissijaisesti, jos unionin tuomioistuin katsoo, että valittajan piti lopettaa työt 16.5.2003, komissio on velvoitettava maksamaan vähintään 1 27  076,48 euron summa, joka vastaa kaikkia valittajalle tuohon ajankohtaan mennessä lainmukaisesti ja sen noudattaessa täsmällisesti sopimusta aiheutuneita kustannuksia tai kustannuksia, joihin se oli sitoutunut
            
         
               —
            
            
               komissio on velvoitettava korvaamaan valittajalle alkuperäisessä menettelyssä aiheutuneet oikeudenkäyntikulut ja muut kulut, vaikka tämä valitus hylättäisiin, ja myös tämän valitusmenettelyn kulut, jos valitus hyväksytään.
            
         
      Oikeudelliset perusteet ja pääasialliset perustelut
   
   Valittaja perustaa valituksensa siihen seikkaan, että unionin yleinen tuomioistuin vääristeli sille esitettyjä todisteita tulkitsemalla virheellisesti sopimuksen EDC-53007 EEBO/27873 liitettä II ”yleiset edellytykset”, kun se kyseenalaisti esitetyn kululaskelman todistusarvon ja näin ollen katsoi virheellisesti, etteivät valittajan toimittamat asiakirjat osoittaneet asianmukaisella ja riittävällä tavalla, että niissä mainitut kulut todella aiheutuivat hankkeen toteuttamisesta.